એશિયન ગેમ્સમાં ગોલ્ડ મેડલ જીતનારી ગુજરાતની એથલેટ સરિતા ગાયકવાડને સીએમ રૂપાણીએ 1 કરોડના પુરસ્કારની જાહેરાત કરતા જ સર્જાયેલા વિવાદ પર સરકારે સ્પષ્ટતા કરી છે. રમતગમત વિભાગના રાજય કક્ષાના મંત્રી ઇશ્ર્વર પટેલે જણાવ્યું હતું કે, સરિતાએ ટીમ ઇવેન્ટમાં ગોલ્ડ જીત્યો હોવાની તેમને નિયમ અનુસાર 1 કરોડનું ઇનામ જાહેર કરાયું છે. ઇશ્ર્વર પટેલે જણાવ્યું હતુ કે, જો એશિયન ગેમ્સમાં ગુજરાતના કોઇ એથલિટ ઇન્ડિવિજ્યુઅલ ગેમમાં ગોલ્ડ મેડલ જીતે તો તેને ર કરોડ રૂપિયાનો પુરસ્કાર આપવાની જોગવાઇ છે. પરંતુ સરિતાએ જે ગેમમાં ગોલ્ડ જીત્યો છે. તેમાં તેમની સાથે ચાર મહિલા એથલેટ્સ પણ હતી. માટે તેમને 1 કરોડ રૂપિયાનો પોરસ્કાર અપાશે.